
Sambung : - 


Babad Serenan 


1. Dhandhanggula 


1. sêkunging tyas dera mrih mêmanis | paripêksa mêsu ngapus gita | ingkang 
ginupita ing rèh | duk Kangjêng Pangran Prabu | Prangwadana arsa cangkrami | 
manumpu rumponira | Serenan kang kêdhung | nèng marga badhe misaya | 
dene wadya santana lan para ari | mung bêkta sawatara || 


2. tinamtokkên angkatira ari | 


--- 98 --- 


Kêmis Êpon patlikur kang tanggal | wulan Rêjêb taun Ehe | katiga mangsanipun | 
toya asat wus wolung sasi |[1] yeka sangkalanira | ya ta kang winuwus | jêng 
pangran nararya putra | angkatira wanci pukul gangsal enjing | sawadya nitih 
rata || 


3. asri tinon ing samargi-margi | sinarêng kras lampahe kang rata | pangirid sru 
panandêre | tan dangu nulya rawuh | Panambangan Bacêm Sang Pêkik | Jêng 
Pangran Gôndatmaja | wus dangu nèng ngriku | mranata rakiting palwa | 
sarawuhe kang rayi dèn palajêngi | 


--- 99 --- 


nambrama anoraga || 


4. ingaturan kang rayi anitih | palwa naga arêgu rinêngga | pinulas mêlês 
warnane | sisik pinrada luru | cawi krêsna tumrap ing wilis | jamang pindha 
kancana | amrabawa barung | ing gigir sinung bandera | wingking ngarsa 
jinumbuh sutra warna tri | gêdhah seta myang rêkta || 


5. môngka panambramaning kang nitih | dadya ngatag glising lumaksana | 
mangkana ta sêsampune | pra wadya minggah prau | pangran raka tinuduh 
dening | sang maha winong praja | amranata wadu | myang ngrakit glaring 
wisaya | tanggap risang sinung agnya awigati | 


BERE DO e 


tandya amatah karya || 


6. kinarya glar prit anêba dadi | mangkat jaring-jaring sundhit jala | karakit-rakit 
wurine | têtindhihira sinung | satriya kang waskithèng warih | Dyanmas 
Sumawinata | dene kanthinipun | Radèn Mas Dewaasmara | kalihira wus tatal 
têtela nguni | atul wisayèng mina || 


7. sawurine wau kang nambungi | pradênggangklung ngungkung 
kumandhangnya | angguguk kêkêndhangane | mêngka manggalanipun | santana 
kang wasis ing gêndhing | Dyanmas Sumawardaya | sambada gung luhur | 
ngarogok asmu sambrana | lêngkung-lêngkung kaduk calung ngrêspatèni | 


san a e 


lêlewa karya suka || 


8. wuri wontên kang sumambung malih | palwa tembo tembak ing narmada | 
sami kèksi ampilane | yeka pacaranipun | jêng pangeran lan para ari | môngka 
manggalanira | satriya dibya nung | wignya mangulah warastra | Dyanmas Panji 
Prawiraningrat kang nami | lan ari Sang Partèngrat || 


9. kalih sami sutèng senapati | kang sumambung wau wurinira | pangran raka 
sawadyane | prak lawan palwa sangu | saniskara sampun rinukti | santana kang 


nèng kana | kalih naminipun | Radyan Mas Wiryakusuma | lawan Radèn 
Jayèngwiryana wêwangi | 


BEN, o 


mandaya ngrukti buja || 


10. nulya Palwa Ki Naga Basuki | titihane sang nararya putra | kamot 
saupacarane | ingkang sapangkatipun | para wadya datan winarni | amung para 
wandawa | pinardawèng wuwus | juga Dyanmas Cakrajaya | kalih Dyanmas Panji 
Widaningrat nami | Sutarman katrinira || 


11. catur Dyanmas Yudasmara wangi | trahing wira wirotamèng rana | Dyan 
Brôngtajaya limane | kanêm ingkang jêjuluk | Dyanmas Wiraasmara nênggih | 
Wadana Kartapraja | yeka kang tinuduh | among jêng nararya putra | lan para ri 
tuwin sagung para dasih | 


aa NO 


kanthi Sang Sumaningrat || 


2. Kinanthi 


1. sakèhe palwa wus kêbut | tan kêna mor amomori | pinôntha sapanthanira | 
pinatah-patah pribadi | sabên sapangkat sinungan | têtêngêr bandera siji || 


2. angungkung angklung cumêngklung | lir kongkang imbalan muni | wong desa 
pinggir bangawan | gègèr prasamya ningali | mring satriya kang lêlana | lêlangên 
urut banawi || 


3. ana wadon kang kasusu | gugup sutane ingindhit | rêndhêt kêndhite karandhat 
| ing pagêr sinêbrak sêbit | sawênèh ana wanodya | 


sa NGA 


lênggah anèng ing gêgisik || 


4. labête mêntas lêlaku | sayah ngaso sor waringin | kang suku kêkobok toya | lir 
badhèr milar uminggir | ana malih kênya prapta | dharêsêl milu alinggih || 


5, wong iku dupi andulu | mring palwa ngarsa kang mudhik | eram ing driya 
têtanya | marang rowangira linggih | wong agung ing ngêndi baya | iya kang 
cangkrama iki || 


6. wadon kang mêntas lêlaku | ika wus ngrungu pawarti | mangsuli ya iki rara | 
putra Jêng Pangran Dipati | Nararya Mangkunagara | ginadhang bakal gêntosi || 


7. jêjuluk Jêng Pangran Prabu | 


--- 105 --- 


Prangwadana iya iki | ingkang ambêk paramarta | ing driya pindha jaladri | wong 
ika malih wacana | tuduhna aku sing êndi || 


8. apa kang jumênêng iku | nunggoni wong ngêntas jaring | apa kang prak 
krakab ika | kang wikan nulya mangsuli | iku Panji Dewasmara | santananira sang 
pêkik || 


9. de kang cêdhak krakab iku | iya dara Dèn Mas Panji | pêparab Sumawinata | 
karo iku padha wasis | silulup gampèng mèt mina | bêtah nganti têlung bêngi || 


10. padha lawan Kyai Dhiwut | nanging Dhiwut kuna nguni | têlasing para wisaya 


--- 106 --- 


ana palwa gembong kèksi | bolang-bolang banderanya | satriyane ngrêspatèni || 


11. jumênêng manglung nyêngunglung | leyangan ongkèk mantêsi | asta kanan 
malang kadhak | panjang nyangkrang ngagêm caping | wong ika malih têtanya | 
bakyu sapa katon iki || 


12. satriya nom lêngkung-lêngkung | cêdhak angklung milang-miling | pasuryane 
ambaranang | kang wikan nabda ya iki | Radên Mas Sumawardaya | adate cucut 
kêpati || 


13. gone katon rêgu iku | mèt wangun lagi nglurahi | sabêne kowe wêruha | 
kapingkêl-pingkêl nyakikik | sor Petruke Rêdisuta | 


NO Ps 


cucut lacut nglêliwati || 


14. marma sang nararya sunu | dahat sih tan kêna kari | tindaka mring mrana- 
mrana | sijiku pêsthi tan kari | awit bisa karya suka | yèn andrawina banyoli || 


15. amèsêm dahat sumaur | nulya wontên kèksi malih | tembo kèh mawa sanjata 
| satriyane anèng wuri | kèn tanya lah ika sapa | loro lurus pêkik-pêkik || 


16. kang wikan ika sumambung | loro iku para siwi | kang gêdhe sadhepah 
ngarsa | pêparab Radèn Mas Panji | Prawiraningrat kang raka | kang wingking iku 
kang rayi || 


17. Partaningrat asmanipun | 


SNG 


karo padhambêk basuki | pasaja ing solah bawa | dhasar trahing senapati | têtela 
nguni kang rama | wus tate labêt nagari || 


18. antara wontên kadulu | tembo mêncil anêngahi | tinon sri rêrêngganira | 
sampêt upacarèng ngarsi | amot nunggil sabaita | wadon tanya anudingi || 


19. lah baya ta iki bakyu | gusti sang nararya siwi | wangune lir Kakrasana | 
gumriyêng ngêngrêng rêspati | manthêre cahya prabeda | lan mau kang uwis- 
uwis || 


20. kang wikan mèsêm sumaur | mèh bênêr gonmu ngarani | iki Jêng Pangeran 
Raka | 


--- 109 --- 


Gôndaatmaja wêwangi | tur siwah ing warnanira | nanging pasêmone mirib || 


21. dene kang nunggal saprau | kae ingkang ngampil-ampil | dudu abdi sok 
abdia | karone santana sami | samangsane têtêdhakan | kadeyan tan kêna kari || 


22. lo kae kang lênggah nyingkrus | kaprênah paman pribadi | Radyan Mas 
Wiryakusuma | sinapêkêt siyang ratri | wasis lamun angrumpaka | mulane dipun 
kasihi || 


23. lan kang ana canthik pungkur | kae ya kang paman malih | Dyan Panji 
Jayèngwiryana | wignya rigên yèn sêsaji | dhasare pêthêl ing karya | 


ss NK 


wijiling wêngsa pribadi || 


3. Mijil 


1. nulya wontên katingalan malih | tembo kang kinrobong | tinon asri bandera 
warnane | pare mudha amunggul pribadi | katon kang nitihi | cahyane sumunu || 


2. lênggah canthik ngrêgêm sanjata di | wadon malih takon | lah ta bakyu kalo 
apa kae | gusti ingkang kawêntar asigit | warnane katawis | balengah asêmu || 


3. lan kang pêrak sarigak rêspati | jênar pidêksa nom | kang tinanya aris ing 
saure | lah ya kae arine sang pêkik | jêjuluking Gusti | 


eja WA aa 


Sungranambêk punjul || 


4. santosèng tyas kadarmane mintir | sêngsême sang anom | mangaksama ing 
sama-samine | suka lêga trus ing lair batin | marma sring tinari | mring raka yèn 
prêlu || 


5. dene ika ingkang anèng canthik | paman lan sang anom | paman gambèn 
dene jêjuluke | Arya Suryadarmaja pinuji | entar ingkang budi | paradhahe kaduk 


6. yeka graning kang wadya kaplêri | myang wasis sêsêndhon | kang kinandhan 
sidhakêp astane | alon ngucap gusti loro iki | kang sawiji kadi | Sri Wiratha sunu 


7. Dyan Wratsôngka putra kang wuragil | 


kan e 


nalika patêmon | lan Sang Arya Rupakencakane | tan antara wontên katon malih 
| sinatriya pêkik | nitih palwanipun || 


8. ampilane sanjata nèng ngarsi | wadon ika takon | bakyu sapa ingkang katon 
kiye | satriya nom baguse kêpati | cahyane kaèksi | tumeja ngênguwung || 


9. ngilangake lêlangên sabumi | lir sasêngka tiron | mau nolèh sadhela marene | 
tyasku têka kumênyut kêpati | anjêgrig muriring | karingêtku kumyus || 


10. kang sinabdan jawil bisik-bisik | aku ya mangkono | lah dêlêngên iki kêbês 
kabèh | 


a a e 


ora udan-udèn têka banjir | ngêlêbi kang gisik | priye iki mau || 


11. apa bêdhah bêndungan ing nginggil | kang sinabdan gablog | wong tinanya 
dadak angêtèprès | wadon jarwa iki Dyan Mas Gusti | Suripta kang dadi | 
kondhanging kêkidung || 


12. dene ingkang acakêt nèng wuri | dhongoh bagus anom | Rahadèn Mas 
Sarsaban asmane | prênah paman lawan sang apêkik | tur maksih taruni | srêgêp 
ngudi kawruh || 


13. nêngna wau kang rêrasan sami | gantya ana katon | rêmbaya gêng wolu 
pambêlahe | sinung dwaja canthik ngarsa wuri | sutra warna katri | 


ja NA ae 


gêdhah rêkta pingul || 


14. kang pambêlah busana marnani | caping capu tinon | jinumbuh lan bandera 
pulase | tuwin wontên kèn ngidung rêrêpi | rarasira kadi | kandhuhan larangkung 


15. wadon kang wus wikan jawil-jawil | kalo-kalo katon | sang nararya putra 
titihane | tamatêna ing mêngko kang warni | apa ta kang dadi | prabedaning 
sêmu || 


16. lawan para satriya kang uwis | padha sira tonton | gya sumaur ing ngêndi 
prênahe | kangjêng gusti musthikaning sigit | rowange mangsuli | ya ing têngah 
iku || 


17. kang angrompol kabèh iku sami | 


sa NG 


kadeyan sang anom | dene ta wong kang ngêngidung kiye | juru swaraning rama 
jêng gusti | wartane kang nami | iku Rara Wijung || 


18. kang ayun wruh êndi ta sang pêkik | apa kang mancorong | ika ana ing 
têngah lênggahe | muncaring kang cahya sun tingali | anglir sitarêsmi | prabane 
anawung || 


19. kadyanggane kang purnamasidi | cahyane sang anom | layak minah ika kèh 
solahe | baya sêlak kasulapên ngaksi | êmar milar nêbih | têmah tibèng prau || 


20. kaprabawan ujwalèng sang pêkik | si mina salah ton | bawur kuwur saparan- 
parane | 


iG 


rowang nabda basan sira iki | ngalêm tarunaning | sang nararya sunu || 


4. Sinom 


1. marmane para satriya | kang padha ambêk utami | amiguna sarjanèngrat | 
ngenaki tyasing sêsami | ujare kuna nguni | yèn ana satriya agung | darbe 
ambêk mangkana | Hyang Suksma ya nugrahani | kang darajat urube nyrambahi 
praja || 


2. lah ngêndi para satriya | darajate kaya iki | kawêntar kentar wraningrat | 
wèlèh-wèlèh ngong winêling | marang si bapa nguni | saiki kang lagi kombul | 


TUNAT 


drajating kasatriyan | sapraja mung siji iki | antarane momot amot ing wardaya || 


3. wus lêpas lampahing palwa | kunêng kang samya ningali | wau ta kang 
winursita | jêng gusti nararya siwi | karênan aningali | lêlangên urut ing ranu | 
pasêtrèn patêgalan | asri samya dèn tanêmi | jali jèpèn juwawut ruwêd ronira || 


4. jarak bêra pêrak sata | satata timun karai | sêmôngka sumingit patra | kacang 
kancuh kara uris | sasêlane sinêling | katela katub ing ladhu | jagung jajar 
banjaran | juwêt sabawaning pêksi | 


l: 


jalak cocak amencok mêncit wurahan || 


5. lagyandon andum wowohan | barung swaranira atri | sawênèh ingkang kukila | 
mangsah masin tlisik gisik | kang panthan pathuk kèksi | sawênèh ana maniyub | 
ngeyub mring pajagungan | kang tunggu grêsah gusahi | ngoprak-oprak ing 
goprak pating karopyak || 


6. lêpas lampahe kang palwa | samana kasaput ratri | sambung ting pating 
kalêncar | obor mubyar nuksmèng warih | antara têngah wêngi | nararya putra 
wus rawuh | ing watês paserenan | pradôngga munya nyêndari | angrêrangin 
kapyarsa saking mandrawa || 


7. wau sang nararya putra | 


E kak 


rèhne sampun madya ratri | dadya nyare nèng baita | tan karsa rinêksèng dasih | 
mêmalat mrih samadi | marma mèt papan kang samun | minta Hyang 
winênangna | lêlangên anèng banawi | jroning suka kinalisna dukacipta || 


8. ing ratri tan kawursita | wus anggagat bangun enjing | mega bang wetan 
sumirat | sunaring baskara mijil | amung swaraning pêksi | barung lan jago 
kaluruk | kandhang kang pinêthokan | mimbuhi ing swara asri | sang nararya 
putra wungu saking nendra || 


9. tumingal mring antariksa | miyarsa swaraning pêksi | sabèng kusambi sabawa 


wis 


sumawana kang kudhasih | nglêlamat munya têbih | swaranira nganyut-anyut | 
kadi asung sasmita | luwaring puja samadi | wus pinarêng lêlangên rumpon 
narmada || 


10. byar raina kawistara | sawataraning parabdi | kang sami samêktèng palwa | 
sawisayanira tirip | tarap aturut pinggir | dhêdhêg nyêdhak widhe kêmput | puput 
pêpêt mèt papan | nararya putra ningali | sukèng driya sumahab ing para wadya 


11. nahênta ingkang winarna | sang iswara putra mangsit | mring juru 
pambêlahira | karsa ningali manginggil | sandika lajêng mudhik | 


me R 


amung têkèng limang tikung | wangsul milir lon-lonan | rawuh pacangkraman 
malih | sigra ngatag mring patuh pangagêng desa || 


12. kinon sami nglêkasana | sandika ingkang tinuding | ondhang mring rowang 
rumagang | gumrêgut cakut ing kardi | angubrês bêbrêsihi | raming rêrumpon 
wus rampung | tinungka lêbêtira | palwa wisaya umanjing | galur sêlur sawega 
milih sasana || 


13. juru silêm pira-pira | kang kapara wêgig julig | bêdholi pathok nèng toya | 
rungkat karangkat barêsih | barêngan barak êri | rungkat rêngkête karangkut | 
puyêngan minantaya | 


a 


milar sumilir lir grimis | wadêr andêr midêr kèdêran wisaya || 


14. palung bilulung kalangan | kalalèn kelut kalinglin | urang watang nèng 
prabatang | dhêmpèng dhêpès kapalipit | tagèh wagal kaguling | ginagap kêna 
binêkuk | mring Kyai Ranudêngsa | sinaosakên mring gusti | duk kênane mina 
sinurak wurahan || 


15. tumandang dan abipraya | jala jaring sèsèr sundhit | sungsun sêsêg asap- 
sapan | karakat ngrukêt ngrakêti | mina kèh kang wus kêni | wuri katawur 
sumawur | balurut kacêgatan | ing widhe kèngkèng ngubêngi | pacal mancal jola 
kagyat kênèng jala || 


sa ND 


16. milar silar sing wisaya | sinurak gumuruh atri | sagung kang para satriya | 
sukèng tyas dènnya ningali | tan wontên cuwèng kapti | amung jêng nararya 
sunu | kamiwêlasên mulat | mring mina kang amrih urip | dhawuh para wisaya 
sami kèndêla || 


17. wong agung tindak samana | mring pakuwon kang tan têbih | lan ing 
kêdhung parumponan | lawan ingkang para ari | santana miwah dasih | buja 
drawina anutug | sunggata pira-pira | lumèbèr praptèng pakathik | suprandene 
ing wuri maksih kèh prapta || 


win KDA re 


5, Pangkur 


1. pambêlah mawijah-wijah | sinaludhah pinradhahing saari | tumpêng tumpa 
tumpêk tumpuk | lêlawuh luwih murah | saji-saji sumaji nèng panjang munjung | 
apanjang yèn winuwusa | praptêng wanci pukul kalih || 


2. sang winong wadya tantara | tindak palwa sawadya lan para ri | mudhar 
tambang karsa kundur | gêlaring lampah kadya | datan ewah ing nguni duk 
tindakipun | kinurmatan ing pradôngga | angklung cumêngklung ngundhangi || 


3. jirap kumêrap kang palwa | gêlêng golong sagolongan pribadi | ing lampah 
sajuru-juru | tan ana wor-winoran | alon-lonan lêlahan lêlangên ranu | 


as NIH a 


kathah sri kang kawistara | antaraning kang banawi || 


4. parang rong sirung kasêrang | tirta wantêr rêrungkut gêtêr kentir | kentare 
kadi tumuntur | kèlu sang alêlana | wênèh parang anèng samadyaning kêdhung | 
isthane kang parang kadya | dirada anjrum ing warih || 


5. anata roning sêsobrah | kabarubah ngubêngi kang gêgisik | kali maro ilinipun | 
kang pasir katon pêthak | sri kawuryan saking mandrawa wèh yungyun | isthane 
duk cinêdhakan | pindha ing pulo Manjêthi || 


6. mangkana wursitanira | ana manèh roning kintaka kèksi | tumangkar kang 
sêkar mawur | kasilir samirana | 


p n 


yayah kadya atur gênda mring kang rawuh | pindha ngadhang panambrama | 
mring kang lêlangên nut warih || 


7. nglamat lumut kawistara | bêntar kentar katêran tirta mintir | angintir-intir 
tumuntur | nut lampahing baita | yayah kadya kelut adrêng kumacèlu | kalayu 
nut lumaksana | saanane lumut kèksi || 


8. nulya ana tiris dênta | manglung kêdhung nêdhêng lagya andadi | sumunar 
jênar kang pupus | papah kadi pêpêsa | ana cêngkir sumingkir gêngnya saukur | 
bêngkêr kadya kang kêkêran | karênan ingkang ningali || 


9. bêlik katon nèng bêbulak | wrêksa bêlêg gêng-agêng angayomi | wit lêmpêng 
sapêluk-pêluk | 


IIT e 


pêksi kèh munyèng tawang | êngkuk ngukuk anèng êpang mangkruk-mangkruk | 
balak balêkok kang prapta | têmah mire pang kapering || 


10. rame swaraning kukila | ana tekang brêkutut kapiyarsi | amanggung agêng 
tur ukung | mencok nèng êpung[2] ngongkang | ing jêjurang ngisor kèh êri 
sumêrung | srawungan kongkang ngumandhang | nèng ronging padhas kang 
gawing || 


11. lir sêsanti sêsalahan | kusung-kusung manungsung kadi muji | karaharjaning 
wong agung | kang lagya acangkrama | saha wadya rahayua praptèng dunung | 
ayya kasangsayèng marga | mangkono isthane sami || 


12. lastari ing lampahira | surêm nglarab Hyang Arka manjing wukir | 


naa NG 


lamat-lamat angêlangut | dwaja wus kinêlêtan | katon abyor panjuta pating 
palancur | sinrang sru lampahing palwa | ing Bacêm wong agung prapti || 


13. marpat wadya mêthuk rata | myang panjuta sêsuluh abyor kèksi | suka pra 
satriyandulu | wong agung sigra-sigra | mandhap saking palwa nitih ratanipun | 
sawadya santana samya | kêbut datan ana kari || 


14. wus rawuh sajroning praja | sang nararya putra lan para ari | myang 
wadyanira sawêgung | tumêdhak saking rata | praptèng dalêm kathah kang sami 
amêthuk | prasamya warta-winartan | ing rèh amanggih basuki || 


15. pinunggêl laguning gita | 


se ND 


ginupita Mangkunagaran nagri | Sukra ping nawa lèk nuju | Saban ingkang 
candrama | warsa Ehe sangkalanira duk ngapus | nyatur kombuling sarira | Jêng 
Pangran Iswarasiwi ||[3] 


§ Taun Jawi 1804, taun Walandi 1875, wulan Agustus. [Sengkalan: toya asat wus 
wolung sasi (Kêmis Pon, 24 Rêjêb 1804 A.J., Kamis, 26 Agustus 1875 A.D.)]. 
(kembali) 


êpang. (kembali) 


§ Taun Jawi 1804, taun Walandi 1875, wulan Sèptèmbêr. [Sengkalan: nyatur 
kombuling sarira Jêng Pangran Iswarasiwi (Jumuwah, 9 Saban 1804 A.J., Jumat, 
10 September 1875 A.D.)]. (kembali) 


